आल्प्स परिसरातील प्रागैतिहासिक स्टिल्ट घरे

आल्प्स परिसरातील प्रागैतिहासिक स्टिल्ट घरे ही आल्प्समधील स्टिल्ट घरे आहेत जी सुमारे ५००० ते ५०० इसवी सन पूर्व वास्तव्यात आहेत. ही तलाव, नद्या किंवा ओलसर जमिनीच्या काठावर बांधलेल्या प्रागैतिहासिक काळातील घरे आहेत. सन् २०११ मध्ये, स्वित्झर्लंड (५६), इटली (१९), जर्मनी (१८), फ्रान्स (११), ऑस्ट्रिया (५) आणि स्लोव्हेनिया (२) या देशांमधील एकूण १११ स्थळे युनेस्कोच्या जागतिक वारसा स्थळांच्या यादीत समाविष्ट करण्यात आली. स्लोव्हेनियामध्ये, सूचीबद्ध केलेले हे पहिले जागतिक वारसा स्थळ होते. काही स्थळांवर केलेल्या उत्खननात प्रागैतिहासिक जीवन आणि अल्पाइन युरोपमधील निओलिथिक आणि ताम्र युगातल्या समुदायांचे पुरावे सापडले आहे. या वसाहती संरक्षित आणि सांस्कृतिकदृष्ट्या समृद्ध पुरातत्व स्थळांचा एक अद्वितीय समूह आहे, जो ह्या प्रदेशातील सुरुवातीच्या कृषी समाजाच्या अभ्यासासाठी सर्वात महत्वाचा स्रोत बनतो. प्रचलित समजुतीच्या विरोधात, ही घरे पाण्यावर उभारली गेली नाहीत, तर जवळच्या पाणथळ जमिनीवर उभारली होती. अधूनमधून येणाऱ्या पुरापासून संरक्षण करण्यासाठी त्यांना पाइल्सवर उभारले होते. कालांतराने तलावांचा आकार वाढला आहे, आणि अनेक मूळ पाइल्स आता पाण्याखाली आहेत, ज्यामुळे आधुनिक निरीक्षकांना ते नेहमीच असेच होते असा चुकीचा आभास होतो. स्थाने गॅलरी संदर्भ